पंजाब: कांग्रेस पार्षद के भाई ने पैसों के लिए महिला को बुरी तरह पीटा, Video वायरल  
कांग्रेस नेता के भाई ने महिला को पीटा
पैसों के लिए की पिटाई
पंजाब के मुक्तसर की घटना
पंजाब के मुक्तसर में स्थानीय कांग्रेस नेता के भाई पर पैसे के लिए एक महिला की पिटाई करने का आरोप है. पुलिस ने यह जानकारी दी. बताया जा रहा है कि मुक्तसर नगर निगम के पार्षद राकेश चौधरी के भाई और उसके सहयोगियों ने उस महिला को उसके घर से खींच लिया फिर उसकी बेल्ट और डंडों से पिटाई की. यह मामला उस समय संज्ञान में आया जब इस घटना का वीडियो सोशल मीडिया पर वायरल हुआ. इस वीडियो में देखा जा सकता है कि आरोपी और उसके सहयोगी महिला को सड़क बुरी तरह से पीटने के साथ-साथ गाली भी दे रहे हैं. 

Muktsar: Woman thrashed by brother of Congress Councillor Rakesh Chaudhary and his aides over a money lending issue. SSP Manjeet Dhesi says 'This is an extremely unfortunate incident, we have arrested 6 ppl and will push for severe punishment.Victim admitted to hospital' #Punjabpic.twitter.com/J5PyfZJoi2

इस घटना के वीडियो में देखा जा सकता है कि महिला को बचाने आई दूसरी महिला को भी आरोपियों ने पीट दिया. इस घटना के बाद महिला अस्पताल में भर्ती है. बताया जा रहा है कि उसकी हालत बहुत गंभीर है.

इस घटना के संबंध में वरिष्ठ पुलिस अधीक्षक मंजीत ढेसी ने कहा, "यह एक अत्यंत दुर्भाग्यपूर्ण घटना है. हम आरोपियों को कड़ी सजा देने पर जोर देंगे."  पुलिस ने कहा कि वह आरोपियों के खिलाफ सख्त कार्रवाई करेगी और किसी भी राजनीतिक दल के साथ उनके संबंध जांच को प्रभावित नहीं करेंगे.